สภานิติบัญญัติแห่งชาติ เห็นชอบให้ประกาศใช้ร่างพระราชบัญญัติว่าด้วยธุรกรรมทางอิเล็กทรอนิกส์เป็นกฎหมาย
สภานิติบัญญัติแห่งชาติ เห็นชอบให้ประกาศใช้ร่างพระราชบัญญัติว่าด้วยธุรกรรมทางอิเล็กทรอนิกส์เป็นกฎหมาย เพื่อปรับปรุงกลไกลการกำกับดูแลการประกอบธุรกิจบริการเกี่ยวกับธุรกรรมทางอิเล็กทรอนิกส์ให้มีความชัดเจน และสอดคล้องกับการพัฒนาดิจิทัลเพื่อเศรษฐกิจและสังคมการประชุมสภานิติบัญญัติแห่งชาติ หรือ สนช. เป็นพิเศษ นายพรเพชร วิชิตชลชัย ประธาน สนช. ทำหน้าที่ประธานการประชุม พิจารณาร่างพระราชบัญญัติว่าด้วยธุรกรรมทางอิเล็กทรอนิกส์ (ฉบับที่ ..) พ.ศ. ... ซึ่งเกี่ยวกับระบบแลกเปลี่ยนข้อมูลทางอิเล็กทรอนิกส์อัตโนมัติและระบบการพิสูจน์และยืนยันตัวตนทางดิจิทัล โดยนายโกศล เพ็ชร์สุวรรณ์ ประธานคณะกรรมาธิการวิสามัญ ชี้แจงว่า เป็นการแก้ไขเพิ่มเติมกฎหมายว่าด้วยธุรกรรมาทางอิเล็กทรอนิกส์เพื่อให้เป็นไปตามมาตรฐานสากล รวมทั้งปรับปรุงกลไกลการกำกับดูแลการประกอบธุรกิจบริการเกี่ยวกับธุรกรรมทางอิเล็กทรอนิกส์ให้มีความชัดเจน สอดคล้องกับการพัฒนาดิจิทัลเพื่อเศรษฐกิจและสังคม พร้อมกันนี้คณะกรรมาธิการยังมีการตั้งข้อสังเกตเพื่อประกอบการพิจารณาด้วยขณะที่สมาชิก สนช. อภิปรายในประเด็นที่คณะกรรมาธิการวิสามัญมีการแก้ไข โดยสอบถามความชัดเจนและเจตนารมณ์เกี่ยวกับการปรับแก้ คำนิยามหน่วยงานของรัฐ จากคำว่า "องค์ตามรัฐธรรมนูญ" เป็น "องค์กรอิสระตามรัฐธรรมนูญ" ทั้งนี้หลังพิจารณารายมาตราในวาระ 2 แล้ว จากนั้นที่ประชุมได้ลงมติวาระ 3 เห็นชอบให้ประกาศใช้เป็นกฎหมาย ด้วยคะแนน 176 เสียง ไม่เห็นด้วยไม่มี และงดออกเสียง 2 เสียง